**Γιατί πρέπει να πάτε στο ΛΥΚΕΙΟ ΕΠΙΔΑΥΡΟΥ;**

1. Για την ανεκτίμητη εμπειρία της Επιδαύρου που αποτελεί τον πιο δημοφιλή προορισμό παγκοσμίως που συνδέεται με το αρχαίο δράμα
2. Δίνει τη μοναδική δυνατότητα σε σπουδαστές υποκριτικής και χορού καθώς και σε νέους ηθοποιούς και χορευτές από όλο τον κόσμο να ζήσουν για 15 ημέρες την εμπειρία της συγκατοίκησης και της συναναστροφής σε ένα τόπο ορόσημο που γεφυρώνει την αρχαιότητα και το φυσικό κάλλος με τη ζωή στην ελληνική ύπαιθρο.
3. Για τη ξεχωριστή πρακτική και βιωματική έρευνα του αρχαίου δράματος μέσω παραδοσιακών και σύγχρονων πειραματικών μεθόδων
4. Είναι τόπος συνάντησης νέων διεθνών και Ελλήνων καλλιτεχνών, δασκάλων και σπουδαστών με ποικίλες δεξιότητες και πολυπολιτισμικές καταγωγές
5. Γιατί αποτελεί φυτώριο νέων δημιουργών που μπορεί να διευρύνει τις προοπτικές τους σε παγκόσμια κλίμακα και να τους βοηθήσει στα μελλοντικά καλλιτεχνικά τους βήματα
6. Αποτελεί τρόπο να αποκτήσουν οι σπουδαστές μια ολιστική εμπειρία κάνοντας, μιλώντας, ακούγοντας και βλέποντας θέατρο
7. Πραγματοποιείται στα αγγλικά, τη διεθνώς πιο διαδεδομένη γλώσσα επικοινωνίας
8. Είναι ένα εκπαιδευτικό πρόγραμμα του Φεστιβάλ Αθηνών & Επιδαύρου, ενός από τα παλαιότερα φεστιβάλ της Ευρώπης που πρωταγωνίστησε στη παγκόσμια διάδοση του αρχαίου δράματος στο φυσικό του χώρο, το αρχαίο θέατρο
9. Πραγματοποιείται σε συνεργασία με το Τμήμα Θεατρικών Σπουδών της Σχολής Καλών Τεχνών του Πανεπιστημίου Πελοποννήσου και πιστοποιείται με Διδακτικές Μονάδες ECTS
10. Υλοποιείται υπό την αιγίδα και τη στήριξη του Υπουργείου Πολιτισμού και Αθλητισμού στο πλαίσιο του Διεθνούς Δικτύου Αρχαίου Δράματος